
Martfű Város Polgármesterétől

====================================================
E l ő t e r j e s z t é s 

a 2012. évi költségvetési gazdálkodás átmeneti szabályozásáról.

Tisztelt Képviselő-testület!

Az államháztartásról szóló törvény rendelkezései szerint a helyi önkormányzatok gazdálkodásukat a Képviselő-testület által jóváhagyott éves költségvetés alapján folytathatják.

Önkormányzatunknak 2012. január 1-jén előre láthatóan még nem lesz véglegesen jóváhagyott költségvetése, ezért indokolt szabályozni az átmeneti időszak gazdálkodását helyi rendelet alkotásával.

E rendelettel a Képviselő-testület felhatalmazza a polgármestert, hogy a 2012. évi költségvetés hatályba lépéséig az önkormányzati intézmények működőképességének biztosítása érdekében, gondoskodjon a költségvetési gazdálkodás folyamatosságáról.

Az államháztartásról szóló többször módosított 1992. évi XXXVIII. törvény 76. §-a alapján a mellékelt rendelet-tervezetet terjesztem a Tisztelt Képviselő-testület elé jóváhagyásra.

Martfű, 2011. november 14.

Dr. Kiss Edit

polgármester
Készítette: Kontra lajos


Pénzügyi és adóügyi irodavezető

Látta: Balogh Edith 

Címzetes főjegyző
MARTFŰ VÁROS ÖNKORMÁNYZATA

KÉPVISELŐ-TESTÜLETÉNEK

…/2011.(….....)

ÖNKORMÁNYZATI RENDELETE 

a 2012. évi költségvetési gazdálkodás átmeneti szabályozásáról.

Martfű Város Önkormányzata Képviselő-testülete az önkormányzatokról szóló 1990. évi LXV. törvény 16. §. (1) bekezdése, valamint az államháztartásról szóló 1992. évi XXXVIII. törvény 76. §-a alapján a 2012. évi költségvetési gazdálkodás átmeneti szabályozásáról a következő rendeletet alkotja: 
1. §.
Martfű Város Önkormányzatának Képviselő-testülete a 2012. évi végleges költségvetés megalkotásáig felhatalmazza polgármesterét az átmeneti gazdálkodásra.

2. §. 
A felhatalmazás kiterjed az önkormányzat bevételeinek folyamatos beszedésére, illetve a működési kiadásoknak a 2011. évi költségvetés módosított előirányzatainak megfelelő, időarányos teljesítésére, a 2011. évben megkezdett beruházási és felújítási feladatok finanszírozására. Új feladat indítására a felhatalmazás nem terjed ki.

3. §.

Az átmeneti időszakban folytatott gazdálkodási tevékenység a 2012. évi költségvetés részét képezi és beépül a 2012. évi pénzügyi tervbe.

4. §.

Ez a rendelet 2012. január 1-jén lép hatályba és az önkormányzat 2012. évi költségvetését megállapító rendelet hatályba lépéséig érvényes.

Martfű, 2011. november 24.
            Dr Kiss Edit                                                                    Balogh Edit 
           polgármester                                                                 címzetes főjegyző
